郭富城負責頒發「最佳導演」,鄭保瑞憑《命案》首奪該殊榮,鄭導在台上坦言獲獎感到緊張他多謝杜琪峯,還有戲中所有演員,又指他們是他心中最佳演員,同時他多謝媽媽﹑家人﹑太太及囡囡。
城城在台上引用《臨時劫案》中的梅藍天角色的對白,包括「識唔識英文」﹑「講多謝」及「啱晒數」,他說:「做導演最緊要係識發掘及折磨演員,發掘係將演員最優秀一面攞出嚟,折磨就係迫演員去變,變到唔認得自己,咁就啱晒數,我拍咗好耐戲,演過悍匪﹑瞓街﹑一哥﹑衰老竇,唔少都係折磨出嚟,不過係開心,亦演過牛魔王﹑孫悟空及狗仔,過程都唔容易,但都係開心,渴望遇到一啲願意發掘及折磨你嘅導演,用心向折磨我嘅導演講聲多謝。」